|  |  |  |  |  |  |
| --- | --- | --- | --- | --- | --- |
| cali | | |  |  | |
| «Σχολική Ημέρα Διαλόγου» / ΠΡΩΤΑ.12» | | |  | Θεματική: Ενδιαφέρομαι και Ενεργώ/Κοινωνική Συναίσθηση και Ευθύνη  Υποθεματική: Αλληλοσεβασμός και Διαφορετικότητα  Απευθύνεται σε μαθητές/μαθήτριες: Α΄ – Γ΄ Γυμνασίου  Διάρκεια στο τετράμηνο:  (2 εργαστήρια/ έως 4 διδακτικές ώρες) | |
|  | | |  |  | |
| **Περιγραφή (50-100 λέξεις)****Το πρόγραμμα «Σχολική Ημέρα Διαλόγου» αφορά μία δραστηριότητα διαβούλευσης μαθητών/τριών ενός σχολείου που ξεκινά από ξεχωριστές συνελεύσεις όλων των τμημάτων και καταλήγει σε δίωρη συλλογική διαβούλευση, στην οποία συμμετέχουν τέσσερις μαθητές/τριες από κάθε τμήμα. Σκοπός της δράσης είναι η εμπλοκή του μέγιστου αριθμού μαθητών/τριών σε διάλογο σχετικά με θέματα που αφορούν τη σχολική ζωή και η κατάθεση προτάσεων, για την υλοποίηση των οποίων οι μαθητές/τριες θα αναλάβουν ευθύνες και πρωτοβουλίες.** **Στοχευόμενες δεξιότητες****Δεξιότητες – Κύκλος 1ος**  Συνεργασία **Δεξιότητες – Κύκλος 2ος**  Κοινωνικές Δεξιότητες **Δεξιότητες – Κύκλος 3ος**  Γραμματισμός στα Μέσα **Δεξιότητες – Κύκλος 4ος**  Επίλυση προβλημάτων **Δραστηριότητες**  **1ο εργαστήριο: Συνελεύσεις στα τμήματα (1 με 2 διδακτικές ώρες)**  Στις συνελεύσεις των τμημάτων, οι μαθητές/τριες χωρίζονται σε τέσσερις ομάδες και κάθε ομάδα, μετά από συνεργασία των μελών της, καταθέτει από μία έως δύο προτάσεις, σχετικές με το θέμα που αφορά τη σχολική ζωή και το οποίο έχει οριστεί ύστερα από συζήτηση των διδασκόντων με εκπροσώπους των μαθητών/τριών. Οι προτάσεις ψηφίζονται και επιλέγονται με κλήρωση οι εκπρόσωποι που θα συμμετέχουν στη σχολική διαβούλευση, όπου και θα τις παρουσίασουν.  **2ο εργαστήριο: Συλλογική διαβούλευση (2 διδακτικές ώρες)**  Πριν από την έναρξη της συλλογικής διαβούλευσης πραγματοποιούνται παιχνίδια γνωριμίας και εξοικείωσης της ομάδας. Στη συνέχεια, τα παιδιά χωρισμένα σε ομάδες συνεργάζονται για την προετοιμασία της παρουσίασης των προτάσεων που τους έχουν ανατεθεί. Την παρουσίαση αναλαμβάνει ένας/μία εκπρόσωπος από κάθε ομάδα, και μόλις αυτή ολοκληρωθεί, ακολουθεί ψηφοφορία των προτάσεων. Στο τέλος της ψηφοφορίας μία τριμελής ομάδα αναλαμβάνει να καταγράψει τις προτάσεις που υπερψηφίστηκαν σε ένα ενιαίο κείμενο, προς δημοσιοποίησή τους. Τη διαδικασία της διαβούλευσης συντονίζει μία τριμελής ομάδα. **Προσαρμογές για εμποδιζόμενους μαθητές** Όχι **Επέκταση** Οι προτάσεις και οι εμπειρίες των συμμετεχόντων/ουσών παρουσιάζονται στον σύλλογο διδασκόντων, καθώς και στους γονείς, αποβλέποντας σε μία συνεργασία για την υλοποίηση των προτάσεων. Αντίστοιχες παρουσιάσεις μπορούν να οργανωθούν σε επίπεδο Δήμου, με στόχο τη διάχυση των αποτελεσμάτων και των εμπειριών από τη συμμετοχή στη διαδικασία. **Αξιολόγηση** Η αξιολόγηση πραγματοποιείται μέσω μίας αναστοχαστικής διαδικασίας, με τους/τις συμμετέχοντες να δηλώνουν με μία λέξη ό, τι συγκράτησαν από τη διαδικασία στην οποία συμμετείχαν, θετικό, ή αρνητικό.  Οι συντονιστές/στριες εκπαιδευτικοί καταγράφουν σε μία έκθεση πώς υλοποιήθηκε η διαδικασία της διαβούλευσης, περιλαμβάνοντας μελλοντικές προτάσεις. |  | | | **Σύνδεση με το Π.Σ:**Ανάπτυξη κοινωνικών δεξιοτήτων και προσωπική εξέλιξη (ελεύθερη έκφραση, ενεργητική ακρόαση, σεβασμός, επικοινωνία, συνεργασία, ανάπτυξη κριτικής ικανότητας, ανάληψη ευθυνών και πρωτοβουλιών, συμμετοχή στα κοινά, ανάπτυξη αυτοπεποίθησης/αυτοεκτίμησης). Άσκηση δημοκρατικών διαδικασιών, συμμετοχή στη συνδιαμόρφωση του περιβάλλοντος.**Εκτυπώσιμο Υλικό**Έντυπο οδηγιών για μαθητές/τριες (αρχείο pdf)**Απαραίτητοι Σύνδεσμοι** http://inart12.org/index.php/el/ola-ta-nea/167-protasi-platforma-21 **Οπτικοακουστικό υλικό**Όχι**Διαδραστικό υλικό**Όχι**Υποστήριξη εκπαιδευτικού** Οδηγός  http://www.inart12.org/index.php/el/ola-ta-nea/157-i-synelefsiton-  paidion-ta-prota-vimata-askisis-sti-dimokratia  **Φυσική παρουσία**  Αττική και Θεσσαλονίκη. Σε άλλες περιοχές ανάλογα με τη δυνατότητα κάλυψης εξόδων μετακίνησης. |